CELEX: 32021R2194
Language: sl
Date: 2021-12-13 00:00:00
Title: Izvedbena uredba Sveta (EU) 2021/2194 z dne 13. decembra 2021 o izvajanju Uredbe (EU) št. 36/2012 o omejevalnih ukrepih glede na razmere v Siriji

13.12.2021   
               
               
                  SL
               
               
                  Uradni list Evropske unije
               
               
                  LI 445/7
               
            
         IZVEDBENA UREDBA SVETA (EU) 2021/2194
         z dne 13. decembra 2021
         o izvajanju Uredbe (EU) št. 36/2012 o omejevalnih ukrepih glede na razmere v Siriji
         SVET EVROPSKE UNIJE JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (EU) št. 36/2012 z dne 18. januarja 2012 o omejevalnih ukrepih glede na razmere v Siriji in razveljavitvi Uredbe (EU) št. 442/2011 (1) ter zlasti člena 32(1) Uredbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 18. januarja 2012 sprejel Uredbo (EU) št. 36/2012.
                  
               
                     (2)
                  
                  
                     Svet je še naprej zelo zaskrbljen zaradi razmer v Siriji.
                  
               
                     (3)
                  
                  
                     Skupina Wagner Group, zasebni vojaški subjekt brez pravne osebnosti s sedežem v Rusiji, bistveno prispeva k vojni Bašarja al Asada v Siriji, zlasti z usposabljanjem in vodenjem sirskih sil in milic, povezanih z režimom.
                  
               
                     (4)
                  
                  
                     Svet meni, da bi bilo treba na seznam fizičnih in pravnih oseb, subjektov ali organov, za katere veljajo omejevalni ukrepi iz Priloge II k Uredbi (EU) št. 36/2012, dodati dve osebi, ki sodelujeta v vojaških operacijah skupine Wagner Group v Siriji, in tri podjetja, ki imajo koristi od sirskega režima in ga podpirajo.
                  
               
                     (5)
                  
                  
                     Uredbo (EU) št. 36/2012 bi bilo zato treba ustrezno spremeniti –
                  
               SPREJEL NASLEDNJO UREDBO:
         
            Člen 1
            Priloga II k Uredbi (EU) št. 36/2012 se spremeni, kot je določeno v Prilogi k tej uredbi.
         
         
            Člen 2
            Ta uredba začne veljati na dan objave v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 13. decembra 2021
            
               
                  Za Svet
               
               
                  predsednik
               
               J. BORRELL FONTELLES
            
         
         
            (1)  UL L 16, 19.1.2012, str. 1.
      
      
         
            PRILOGA
            Priloga II k Uredbi (EU) št. 36/2012 se spremeni:
            
                        (1)
                     
                     
                        na seznam iz oddelka A („Osebe“) se dodata naslednja vnosa:
                        
                                     
                                 
                                 
                                    Ime
                                 
                                 
                                    Podatki za ugotavljanje istovetnosti
                                 
                                 
                                    Razlogi
                                 
                                 
                                    Datum uvrstitve na seznam
                                 
                              
                                    „316.
                                 
                                 
                                    Andrey Nikolaevich TROSHEV
                                    (tudi Andrei Mykolayvych TROSHEV)
                                    Андрей Николаевич ТРОШЕВ
                                 
                                 
                                    Položaj(i): upokojeni polkovnik, ustanovni član in izvršni direktor (vodja osebja) skupine Wagner Group.
                                    Čin: upokojeni polkovnik.
                                    Vzdevek: Siedoy.
                                    Datum rojstva: 5.4.1953.
                                    Kraj rojstva: Leningrad, nekdanja ZSSR (zdaj Ruska federacija)
                                    Državljanstvo: rusko.
                                    Sorodniki/Sodelavci: Dimitriy Utkin (ustanovitelj skupine Wagner Group); Andrey Bogatov (vodja 4. bojne in izvidniške čete skupine Wagner Group); Aleksandr Sergeevich Kuznetsov (poveljnik 1. bojne in izvidniške čete skupine Wagner Group).
                                    Spol: moški.
                                 
                                 
                                    Izvršni direktor (vodja osebja) skupine Wagner Group, ki deluje v Siriji ter usposablja in vodi sirske sile. Skupina Wagner Group podpira tudi Asadov režim ter se bori skupaj z milicami, ki so povezane z režimom, in s sirsko vojsko.
                                    Andrej Troshev je neposredno vpleten v vojaške operacije skupine Wagner Group v Siriji. Zlasti je bil vpleten na območju Deir ez-Zor. Zato bistveno prispeva k vojni Bašarja al Asada ter podpira sirski režim in ima od njega koristi.
                                 
                                 
                                    13.12.2021
                                 
                              
                                    317.
                                 
                                 
                                    Andrey Mikhailovich BOGATOV
                                    (tudi Andrei Mychailovych BOGATOV)
                                    Андрей Михайлович БОГАТОВ
                                 
                                 
                                    Položaj(i): vodja 4. bojne in izvidniške čete skupine Wagner Group.
                                    Vzdevek: Brodiaga.
                                    Identifikacijska številka skupine Wagner Group: M-1601.
                                    Datum rojstva: 14.6.1964.
                                    Kraj rojstva: Stary Oskol, Belgorodska regija, nekdanja ZSSR (zdaj Ruska federacija).
                                    Državljanstvo: rusko.
                                    Sorodniki/Sodelavci: Dimitriy Utkin (ustanovitelj skupine Wagner Group); Andrey Bogatov (vodja 4. bojne in izvidniške čete skupine Wagner Group); Aleksandr Sergeevich Kuznetsov (poveljnik 1. bojne in izvidniške čete skupine Wagner Group).
                                    Spol: moški.
                                 
                                 
                                    Vodja 4. bojne in izvidniške čete skupine Wagner Group, ki deluje v Siriji ter usposablja in usmerja sirske sile. Skupina Wagner Group podpira tudi Asadov režim ter se bori skupaj z milicami, ki so povezane z režimom, in s sirsko vojsko.
                                    Andrey Bogatov poveljuje operacijam skupine Wagner Group in je neposredno vpleten v vojaške operacije skupine Wagner Group v Siriji- Zlasti je bil vpleten v bitki za Palmiro. Zato bistveno prispeva k vojni Bašarja al Asada ter podpira sirski režim in ima od njega koristi.
                                 
                                 
                                    13.12.2021“;
                                 
                              
                  
                        (2)
                     
                     
                        na seznam iz oddelka B („Subjekti“) se dodajo naslednji vnosi:
                        
                                     
                                 
                                 
                                    Ime
                                 
                                 
                                    Podatki za ugotavljanje istovetnosti
                                 
                                 
                                    Razlogi
                                 
                                 
                                    Datum uvrstitve na seznam
                                 
                              
                                    „79.
                                 
                                 
                                    Velada LLC
                                    OOO Велада
                                 
                                 
                                    Naslov: Ochakovskoye Shosse, Dom 28, Building 2, Local 3, Room 8, Moskva, 119530, Ruska federacija.
                                    Datum ustanovitve: 29.6.2015.
                                 
                                 
                                    Velada LLC je zasebno podjetje, ki je dejavno v naftnem in plinskem sektorju v Siriji.
                                    Sirski parlament je decembra 2019 odobril pogodbo, s katero je podjetju Velada LLC podelil pravico do izkoriščanja nafte in plina v Siriji, vključno na naftnih poljih na območjih v severovzhodni Siriji, ki jih nadzoruje režim, ter plinskem polju na severu Damaska. Podjetje ima zato koristi od sirskega režima ali ga podpira.
                                 
                                 
                                    13.12.2021
                                 
                              
                                    80.
                                 
                                 
                                    Mercury LLC
                                    OOO Меркурий
                                 
                                 
                                    Naslov: Leninsky Prospekt, Dom 137, Building 1, Local 2, Room 5, Moskva, Ruska federacija.
                                 
                                 
                                    Mercury LLC je zasebno podjetje, ki je dejavno v naftnem in plinskem sektorju v Siriji.
                                    Sirski parlament je decembra 2019 odobril pogodbo, s katero je podjetju Mercury LLC podelil pravico do izkoriščanja nafte in plina v Siriji, vključno na naftnih poljih na območjih v severovzhodni Siriji, ki jih nadzoruje režim, ter plinskem polju na severu Damaska. Podjetje ima zato koristi od sirskega režima ali ga podpira.
                                 
                                 
                                    13.12.2021
                                 
                              
                                    81.
                                 
                                 
                                    Evro Polis LLC
                                    OOO Евро Полис
                                 
                                 
                                    Naslov: Ulitsa Bratev, Gozozankinykh, Dom 2B, Pomeshchenie 3.1., Krasnogorsk, 143409, Ruska federacija.
                                    Povezave/družabniki: General Petroleum Corp.
                                 
                                 
                                    Evro Polis LLC je zasebno podjetje, povezano z zasebnim vojaškim podjetjem Wagner Group v Siriji ter dejavno v rudarskem, naftnem in plinskem sektorju v Siriji.
                                    Evro Polis LLC se uporablja kot navidezno podjetje za skupino Wagner Group v Siriji. S sirskim režimom je prek državnega podjetja General Petroleum Corp. podpisalo vrsto pogodb, na podlagi katerih dobiva 25 % dobička od proizvodnje nafte in plina na poljih, ki jih je zasedla skupina Wagner Group. Podjetje ima zato koristi od sirskega režima ali ga podpira.
                                 
                                 
                                    13.12.2021“